Het Christene alle boeke van die kanon eenparig aanvaar? - www.bybelkennis.co.za
Jesus is God spelling himself out in a language that man can understand. —S.D. Gordon
Die samestelling van die kanon was nie ‘n probleemvrye proses nie; almal het nie oor alles saamgestem nie. Sekere boeke is aanvanklik aanvaar en later as apokrief beskou. Maar daar was ook meningsverskille oor sekere boeke wat vandag deel van ons kanon was.
So sê Origenes dat boeke soos 2 Petrus, 2 en 3 Johannes en Jakobus deur sommige mense bevraagteken was. Ander het geglo dat Openbaring nie deur die apostel Johannes geskryf is nie en daarom verwerp moes word.
Die kanon is nie op goue tablette deur ‘n engel uit die hemel aan ons gegee nie (soos die Boek van Mormon beweer nie). God het besluit dat Hy die kanon deur normale geskiedkundige omstandighede vir ons sal gee … en geskiedkundige omstandighede gee soms probleme.
Wat egter ongelukkig is, is dat hierdie verskille tussen Christene soms gebruik word om die geldigheid van die kanon te bevraagteken. Sommige vra: Maar hoe kan ons die eindresultaat aanvaar as sommige Christene verskil het? Hoe reageer ons hierop?
Ons moet altyd onthou dat hierdie dispute slegs enkele boeke geraak het. Die meeste boeke was reeds aan die einde van die 2de eeu in plek.
Origenes sê dat sommige boeke bevraagteken word, maar dat hy hulle wel as deel van die kanon aanvaar. Daar is geen rede om te glo dat ‘n betekenisvolle aantal Christene hierdie boeke nie aanvaar het nie. Mense soos Origenes erken net dat daar ‘n minderheidsiening was.
Die kerk het uiteindelik ‘n breë en langstaande konsensus bereik.
Ons kan maar die Bybel soos ons dit vandag het aanvaar.
Die Nuwe Testamentiese Kanon (1)
Laaste 30: 22,634
Laaste 365 Dae: 451,281